**Miro Jimi Jesper Markkula** (s. 26. heinäkuuta 2001 Ylöjärvi) on suomalainen jääkiekkoilija, joka pelaa monikansallisen Alps Hockey Leaguen italialaisjoukkue Unterland Cavaliersissa. Hän on pelipaikaltaan keskushyökkääjä, mutta Markkula osaa pelata myös laidassa.

Ura
---

Markkula on Uplakersin kasvatti. Hän siirtyi juniorina sittemmin Tapparaan. Hän voitti kauden 2017–2018 päätteeksi B-nuorten SM-hopeaa. Kaudella 2018–2019 Markkula toimi Tapparan B-nuorten varakapteenina. Hän oli tehoilla 27+29=56 joukkueen paras maalintekijä ja toiseksi paras pistemies Oskari Luodon jälkeen. Markkula sijoittui koko B-nuorten SM-sarjan maalipörssissä viidenneksi ja jakoi pistepörssin kuudennen sijan Kärppien Samu Tuomaalan kanssa.

Kaudeksi 2019–2020 Markkula siirtyi Rauman Lukon A-nuoriin. Hän voitti joukkueen sisäisen piste- ja syöttöpörssin tehoilla 12+28=40. Kauden 2020–2021 päätteeksi Markkula voitti U20 SM-sarjan mestaruuden. Hän debytoi kauden aikana myös Lukon SM-liigajoukkueessa, jossa Markkula sai tililleen kuusi runkosarjaottelua ilman tehopisteitä. Hän pelasi ensimmäisen liigaottelunsa 12. marraskuuta 2020 vieraissa Kalevan Palloa vastaan, kun Lukon hyökkäyksesti oli sivussa maajoukkuekomennusten jälkeistä karanteenia viettäneet Eetu Koivistoinen ja Aleksi Saarela sekä loukkaantunut Kristián Pospíšil. Markkula merkittiin joukkueen nelossentteriksi laidoilleen Niklas Ylitalo ja Toni Koivisto. Hän sai ottelussa jääaikaa 7.08 minuuttia ja Markkula keräsi teholukeman –1.

Markkula teki kaudeksi 2021–2022 Lukon kanssa vuoden mittaisen SM-liigasopimuksen. Hän pelasi kaudella 2021–2022 seuran miesten joukkueessa kymmenen SM-liigan runkosarjaottelua tehopistein 1+1=2 ja kolme Mestarien liigan ottelua ilman tehopisteitä. Markkula teki liigauransa avausmaalin 30. joulukuuta 2021 Tampereen Ilvestä vastaan. Jari Sarronlahti valitsi hänet ottelun Alumnien tähtien kolmostähdeksi. Hän pelasi suurimman osan kaudestaan vielä Lukon U20-joukkueessa, jossa Markkula voitti kauden päätteeksi Suomen-mestaruuden.

Kaudeksi 2022–2023 Markkula siirtyi vuoden mittaisella sopimuksella monikansallisen Alps Hockey Leaguen italialaisjoukkue Unterland Cavaliersiin. Joukkuetta valmentaa suomalainen Olli Hällfors. Unterlandiin Markkulan kanssa siirtyi myös hänen kanssaan Lukon organisaatiossa pelannut Luka Nyman. Markkula oli tehoilla 15+24=39 joukkueen toiseksi paras pistemies maanmiehensä Santeri Haaralan jälkeen. Pudotuspeleissä hän jakoi Haaralan kanssa Unterlandin sisäisen pistepörssin voitoin tehoilla 3+3=6. Toukokuussa 2023 Markkula teki seuran kanssa vuoden mittaisen jatkosopimuksen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Tappara | A-SM | 8 | 2 | 0 | 2 | 0 | 3 | 1 | 0 | 1 | 2 |
| 2019–2020 | Lukko | A-SM | 49 | 12 | 28 | 40 | 52 | – | – | – | – | – |
| 2020–2021 | Lukko | U20-SM | 26 | 5 | 8 | 13 | 20 | 8 | 0 | 1 | 1 | 2 |
|  | Lukko | SM-liiga | 6 | 0 | 0 | 0 | 0 | – | – | – | – | – |
| 2021–2022 | Lukko | U20-SM | 33 | 9 | 13 | 22 | 22 | 8 | 1 | 2 | 3 | 16 |
|  | Lukko | SM-liiga | 10 | 1 | 1 | 2 | 0 | – | – | – | – | – |
| 2022–2023 | Unterland Cavaliers | AlpsHL | 36 | 15 | 24 | 39 | 38 | 4 | 3 | 3 | 6 | 6 |
|  | Unterland Cavaliers | Italia | 3 | 1 | 3 | 4 | 2 | – | – | – | – | – |
| 2 kautta | yhteensä | SM-liiga | 16 | 1 | 1 | 2 | 0 | – | – | – | – | – |
| 1 kausi | yhteensä | AlpsHL | 36 | 15 | 24 | 39 | 38 | 4 | 3 | 3 | 6 | 6 |

Lähteet
-------

* Miro Markkula The Internet Hockey Databasessa (englanniksi)
* Miro Markkula Eurohockey-sivustolla (englanniksi)
* Miro Markkula *Elite Prospects*. Everysport Media Group AB.  (englanniksi)

### Viitteet

1. ↑  Ylöjärven lukioon yhteisvalinnassa 15.6.2017 valitut opiskelijat, jotka ovat antaneet luvan nimensä julkaisuun *ylojarvenlukio.fi*. Ylöjärven lukio. Viitattu 12.11.2020.
2. 1 2 3 4  Miro Markkula *Elite Prospects*. Everysport Media Group AB.  (englanniksi)
3. ↑  Tilastot *liiga.fi*. Jääkiekon SM-liiga Oy. Viitattu 12.11.2020.
4. ↑  Seppänen, Antti: BSM: Tappara-laitahyökkääjä pistepörssin kärjessä – "Vastuuta ja sitä kautta myös onnistumisia" *leijonat.fi*.  5.10.2018. Suomen Jääkiekkoliitto – Finlands Ishockeyförbund ry. Viitattu 12.11.2020.
5. ↑  Elite Prospects - U18 SM-sarja Stats 2018-2019 *eliteprospects.com*. Everysport Media Group AB. Viitattu 12.11.2020. (englanniksi)
6. ↑  Elite Prospects - Lukko U20 *eliteprospects.com*. Everysport Media Group AB. Viitattu 12.11.2020. (englanniksi)
7. ↑  Tammela maalasi, Markkula debytoi, KalPa voitti – Skalicky: "Meillä oli kehnoa tuuriakin matkassa" *raumanlukko.fi*.  12.11.2020. Rauman Lukko Oy. Viitattu 12.11.2020.
8. ↑  Kalpa - Lukko, 12.11.2020 *liiga.fi*.  12.11.2020. Jääkiekon SM-liiga Oy. Viitattu 12.11.2020.
9. ↑  Kalpa - Lukko, 12.11.2020 *liiga.fi*.  12.11.2020. Jääkiekon SM-liiga Oy. Viitattu 12.11.2020.
10. ↑  Joukkue *raumanlukko.fi*. Rauman Lukko Oy. Viitattu 14.8.2021.
11. ↑  Lukko - Ilves, 30.12.2021 *liiga.fi*.  30.12.2021. Jääkiekon SM-liiga Oy. Viitattu 30.12.2021.
12. ↑  FIX AT SIX *facebook.com*.  6.7.2022. Hockey Unterland ASV. Viitattu 29.6.2022. (englanniksi)
13. ↑  Elite Prospects - Unterland *eliteprospects.com*. Everysport Media Group AB. Viitattu 15.8.2023. (englanniksi)
14. ↑  BIG NEWS *facebook.com*.  16.5.2023. Hockey Unterland ASV. Viitattu 15.8.2023. (englanniksi)